ჩიტიანი

ჩიტიანი, ჩიტიაანი — სოფელი საქართველოში, ახალგორის მუნიციპალიტეტის ცხრაძმის ადმინისტრაციულ ერთეულში (მცხეთა-მთიანეთის მხარე).

მდებარეობს მდინარე ცხრაძმულის (ქსნის მარცხენა შენაკადი) მარჯვენა ნაპირზე, ზღვის დონიდან 1450 მ-ზე, ახალგორიდან 25 კმ-ში.

ისტორია
სოფლის ძველი სახელია ჩიტიანთკარი. ამ სახელითაა ის შეტანილი ქსნის ხეობის მოსახლეობის აღწერის 1774 და 1781 წლების დოკუმენტებში.ჯავახიშვილი ივ., საქართველოს ეკონომიური ისტორიის ძეგლები, წიგნი I, თბ., 1967. — გვ. 190, 213, 235. სახელწოდება ჩიტიშვილების გვარს უკავშირდება.ბედოშვილი გ., ქართულ ტოპონიმთა განმარტებით-ეტიმოლოგიური ლექსიკონი, წიგნი I, თბ., 2002. — გვ. 462–463. ჩიტიშვილები ჩიტიანიდან ბარის სოფლებში (მაგ., ოძისში) არიან გადასახლებულები. საბჭოთა პერიოდში, 1922–1990 წლებში სოფელი შეიყვანეს სამხრეთ ოსეთის ავტონომიური ოლქის ლენინგორის რაიონში (ლარგვისის სასოფლო საბჭო). ოლქის გაუქმების შემდეგ იყო ახალგორის რაიონის (შემდეგ მუნიციპალიტეტის) ნაწილი და რუსეთის 2008 წლის სამხედრო აგრესიამდე კონტროლდებოდა საქართველოს ხელისუფლების მიერ.

სოფლის ტერიტორიაზე შემორჩენილია VIII–IX საუკუნეების ყველაწმინდის ეკლესიის ნანგრევები და გვიანი შუა საუკუნეების ნაეკლესიარი.
დემოგრაფია
2002 წლის საქართველოს ეროვნული აღწერის მონაცემებით სოფელში იყო 81 მცხოვრები (ეთნიკურად ქართველები). 

 აღწერის წელი  მოსახლეობა 1989  98 2002  81 

სქოლიო

კატეგორია:ახალგორის მუნიციპალიტეტის სოფლები